[{"text_idx": "#000001", "text": "Mae achos llys yn erbyn cwmni oedd yn cyflogi dyn fu farw ar o\u0302l cael ei daro gan gar y tu allan i'w weithle yn 2011 wedi dod i ben yn fuan."}, {"text_idx": "#000003", "text": "Plediodd y cwmni'n euog i fethu a sicrhau iechyd, diogelwch a lles gweithiwr drwy fethu a sicrhau system ddiogel o weithio mewn cysylltiad a\u0302 cherbydau'n cyrraedd, parcio a gadael eu safle."}, {"text_idx": "#000004", "text": "Roedd rheolwr cyffredinol y cwmni Phillip Sutton wedi gwadu honiad tebyg, ond fe wnaeth y Gweithgor Iechyd a Diogelwch oedd yn erlyn yr achos ollwng y cyhuddiad yn ei erbyn ac fe'i cafwyd yn ddi-euog yn ffurfiol."}, {"text_idx": "#000006", "text": "Cafodd yr achos ei gynnal yn dilyn marwolaeth Philip Ledward, 62 oed, wedi i gar ei daro ger mynedfa gwaith Garej Boundary ar ffordd yr A495 rhwng Whitchurch a Ffordd Ellsmere ar 17 Tachwedd, 2011."}, {"text_idx": "#000007", "text": "Roedd Mr Ledward, oedd yn fecanydd peirianau trwm, yn un o dri gweithiwr oedd wedi mynd i helpu lori wrth iddi yrru am yn o\u0302l i mewn i'r safle."}, {"text_idx": "#000008", "text": "Roedd dau weithiwr arall yn rhybuddio gyrrwyr eraill tra bod Mr Ledward yn sefyll ger drws gyrrwr y lori, Anthony Jackson, pan gafodd ei daro gan gar."}]